Rikunarita-ORG/Wikinium huggingface dataset:
# Anugerah Hugo

| Hugo Award |
| --- |
|  |
| Nama asli | Hugo Award (en)  |
| Jenis | Kumpulan anugerah, anugerah cereka sains  |
| Penerangan | Karya cereka sains atau fantasi terhebat pada tahun sebelumnya |
| Disampaikan oleh | World Science Fiction Society |
| Kali pertama | 1953 |
| Tapak web |
| thehugoawards.org   |
| sunting · sunting di WikidataLihat pendokumenan templat ini |

**Anugerah Hugo** (bahasa Inggeris: *Hugo Awards*) ialah anugerah sastera yang diberikan secara tahunan kepada karya cereka sains atau fantasi yang dianggap terbaik pada tahun sebelumnya. Anugerah ini dinamakan sempena Hugo Gernsback, pengasas majalah *Amazing Stories* merintis genre sastera cereka sains. Ia diuruskan World Science Fiction Society dan diberikan secara tahunan di World Science Fiction Convention sejak tahun 1953 dalam banyak kategori yang adakalanya berbah-ubah.

Pemberian anugerah ini dianggap pencapaian terulung dalam alam sastera cereka sains.

## Rujukan

## Pautan luar

* Laman web rasmi anugerah
# Santa Cruz de Tenerife

Lokasi Santa Cruz de Tenerife di Pulau Tenerife
Auditorio de Tenerife
**Santa Cruz de Tenerife** adalah sebuah bandar di Pulau Tenerife, sebahagian dari Kepulauan Canaria. Penduduknya berjumlah 220,022 orang pada tahun (2003). Ia adalah ibu kota Kepulauan Canaria.

Bandar ini mempunyai pelabuhan terbesar di Sepanyol dan salah satu yang terbesar di Lautan Atlantik. Karnival Santa Cruz de Tenerife adalah yang terbesar di Sepanyol dan salah satu yang terbesar di dunia. Bangunan utamanya kepentingan termasuk: Auditorio de Tenerife dan Torres de Santa Cruz.

## Lihat juga

* Kawasan perbandaran di Santa Cruz de Tenerife
* Senarai kawasan perbandaran di Sepanyol
# Pelantar minyak

Pelantar minyak P-51 di Brazil
Pelantar minyak Jerman.
Pelantar minyak merupakan satu rangka binaan dibuat daripada besi yang dibina di tengah-tengah laut bagi menggerudi lapisan batu di dasar laut. Pelantar minyak dibina bagi mengeluarkan minyak mentah seperti petroleum dan gas asli di tengah laut. Di Malaysia, syarikat Petronas merupakan syarikat yang mengendalikan kerja-kerja mencari dan menggali minyak di perairan Malaysia. Petronas juga bekerjasama dengan syarikat multinasional luar negara seperti Shell dan Exxon Mobil bagi menjalankan aktiviti penggerudian ini. Setakat ini , belasan pelantar minyak telah dibina di Laut China Selatan.

Secara asasnya, pelantar minyak ini mempunyai bangunan mini untuk penginapan para pekerja, tempat pendaratan helikopter dan tempat pemprosesan minyak mentah.

## Jenis Pelantar

Terdapat beberapa jenis pelantar minyak yang ada di laut di seluruh dunia. Antaranya ialah:-

**Pelantar Tetap** - Pelantar ini dibina dengan kaki sokongannya terletak dan dipasang pada dasar laut untuk menyokong *dek* dan peralatan penggerudian yang lain. Secara amnya, pelantar jenis ini dipasang pada kawasan laut yang mempunyai kedalaman sehingga 520m. Pelantar ini mempunyai mini bangunan di mana binaannya termasuk dinding konkrit, paip besi untuk penginapan kakitangan dalam jumlah yang besar.

**Pelantar Kecil** - Pelantar ini dibina pada laut yang mempunyai kedalaman di antara 450m - 900m. Pelantar ini bersaiz kecil dengan bertujuan supaya mampu bertahan terhadap sebarang angin kencang lantaran tinggi kaki sokongannya semakin meningkat. Ia digunakan untuk kerja penggerudian dan penghasilan minyak mentah.

**Pelantar Separa Terapung** - Pelantar ini tidak dibina dengan menggunakan kaki sokongan sebaliknya pelantar ini dipasang dengan pelampung yang mampu membuatkan ia terapung di permukaan laut. Memandangkan ia terapung, pelantar ini boleh dipindah dan digerak ke mana-mana destinasi yang dikehendaki dan ia juga dilengkapi dengan sauh. Pelantar jenis ini sesuai untuk laut yang mempunyai kedalaman 180m - 1,800m.

**Pelantar Mudah Angkat** - Pelantar jenis ini mempunyai kaki sokongan yang boleh diturun dan dinaikkan dengan menggunakan sistem hidraulik. Seperti Pelantar Separa Terapung, pelantar jenis ini mempunyai sauh dan boleh bergerak ke arah destinasi yang dikehendaki. Kebiasaannya pelantar jenis ini terlibat dalam kerja-kerja penggerudian.

**Pelantar Sokongan Mantap** - Pelantar jenis ini dibina untuk beroperasi di laut pada kedalaman 2,000m. Pelantar ini biasanya dilengkapi dengan sistem janakuasa, penerokaan laut dalam yang mana ia bertindak sebagai sokongan kepada pelantar utama.

## Lihat juga

* Pelantar gas
* Terminal gas daratan
* Terminal minyak mentah

## Rujukan

## Pautan

* Laman web rasmi PETRONAS
# Laut Liguria

Peta Laut Liguria
Laut Liguria: sempadan merah mewakili sempadan Pertubuhan Hidrografi Antarabangsa, sempadan biru mewakili sempadan *Istituto Idrografico della Marina*.
**Laut Liguria** (Itali: *Mar Ligure*; Perancis: *Mer Ligurienne*; Liguria: *Mâ Ligure*) ialah sebuah laut pinggir yang merupakan cabang Laut Mediterranean. Laut ini terletak di antara Riviera Itali (Liguria) dan pulau Corsica. Laut ini dikatakan dinamakan sempena warga Liguress purba.

## Geografi

Laut ini bersempadan dengan Itali sehingga sempadan negara dengan Perancis serta pulau Corsica milik Perancis. Di timur, laut ini bersempadan dengan Laut Tyrrhenia, dan bersempadan dengan Laut Mediterranean utama di barat. Genoa ialah bandar paling utama di laut ini.

Teluk Genoa ialah bahagian paling utara. Laut ini menerima aliran Sungai Arno dari timur serta banyak lagi sungai yang berasal dari Pergunungan Apennine. Pelabuhan-pelabuhan Genoa, La Spezia dan Livorno terletak di pesisir berbatu laut. Laut ini mencapai kedalaman maksimum lebih 2,800 m (9,300 ka) di barat laut Corsica.

Menurut kajian 1983, sejak 1977, sebuah siri anlisis eksperimental berkenaan julat paras laut di Genoa dan Imperia menekankan "kewujudan ombak seiche dengan tempoh min 5.8 jam", dengan sebab-sebab yang masih tidak diketahui pada masa itu. Laut Liguria dimodelkan sebagai sebuah basin segi empat tempat separa tertutup dengan panjang longitud 40 km dan panjang melintang 10 km, dengan kedalaman purata malar 2000 m.

### Perbatasan

Pertubuhan Hidrografi Antarabangsa menetapkan sempadan-sempadan Laut Liguria seperti yang berikut:

>
> *Di Barat Daya.* Suatu garisan yang menyambungkan Tanjung Corse (Tanjung Grosso, 9°23′E) selaku titik utara Corsica ke sempadan Perancis dan Itali (7°31′E).
>
>
> *Di Tenggara.*
> Suatu garisan yang menyambungkan Tanjung Corse dengan Pulau Tinetto (﻿ / ﻿) dan melepasi Pulau Tino dan Pulau Palmaria ke titik San Pietro (﻿ / ﻿) di pesisir Itali.
>
>
> *Di Utara.* Pesisir Liguria di Itali.
>
>
>

## Rujukan
# Women in Red

Logo rasmi women in Red
**Women in Red** atau **WiR**, ialah projek jurang-jambatan jantina di Wikipedia, ensiklopedia dalam talian yang disunting secara sukarela. Women in Red ialah WikiProjek dalam laman web itu, menumpukan usaha untuk mencipta rencana mengenai wanita terkenal yang tidak wujud di sana. Potensi rencana yang hilang itu dapat ditentukan dengan mencari hiperpautan merah dalam rencana Wikipedia atau templat yang ada.

## Rujukan

## Pautan luat

* BBC - Viewpoint: How I tackle Wiki gender gap one article at a time
# Perhimpunan Tubuh Kebangsaan Perancis

| Perhimpunan Tubuh Kebangsaan  |
| --- |
| *Assemblée nationale constituante* |
|  |
| Jenis |
| Jenis | Ekadewan |
| Sejarah |
| Dibubarkan | 30 September 1791 |
| Struktur |
| Ahli | Bervariasi; jumlah seluruhnya 1315 |
| Tempat persidangan |
| Bervariasi |
| sunting Lihat pendokumenan templat ini |

Dalam bulan-bulan terakhir pemerintahan beraja Raja Louis XVI yang semakin gawat, para wakil Darjat Ketiga yang pernah menduduki Perancis mendirikan suatu **Perhimpunan Tubuh Kebangsaan** (Perancis: *Assemblée Nationale Constituante*).

Badan ini masih berdiri ketika Revolusi Perancis yang menumpaskan kerajaan Louis XVI pada 1789; ia digantikan oleh Majlis Perundangan (*Assemblée Legislative*) pada tanggal 30 September 1791.

## Rujukan

## Bacaan lanju

* Fitzsimmons, Michael P. *The remaking of France: the National Assembly and the Constitution of 1791* (Cambridge University Press, 2002)
* Gershoy, Leo. *The French Revolution and Napoleon* (1964) pp. 107–71
* Hampson, Norman. *Prelude to Terror: The Constituent Assembly and the Failure of Consensus, 1789–1791* (Blackwell, 1988)
* Tackett, Timothy. "Nobles and Third Estate in the revolutionary dynamic of the National Assembly, 1789–1790." *American Historical Review* (1989): 271–301. in JSTOR
* Thompson, Eric. *Popular Sovereignty and the French Constituent Assembly, 1789–91* (Manchester University Press, 1952)
* Whiteman, Jeremy J. "Trade and the Regeneration of France, 1789–91: Liberalism, Protectionism and the Commercial Policy of the National Constituent Assembly." *European History Quarterly* 31.2 (2001): 171–204.
* von Guttner, Darius. *The French Revolution* (2015).

### Sumber primer

* Stewart, John Hall. *A documentary survey of the French Revolution* (Macmillan, 1951). pp. 101–270
# Geseran belakang gusi bersuara

|  |  |
| --- | --- |
| Nombor AFA | 135 |
| Pengekodan |
| X-SAMPA | `Z` |
|

| RuntuhImej |
| --- |
|  |

 |
| Sampel audio |
| Duration: 3 seconds.0:03noicon
sumber · bantuan |

**Geseran belakang gusi bersuara** ialah sejenis bunyi konsonan yang terdapat dalam kebanyakan/sebilangan bahasa lisan, dilambangkan oleh aksara ʒ dalam Abjad Fonetik Antarabangsa (IPA) dan Z dalam X-SAMPA.

## Ciri-ciri

Ciri-ciri geseran belakang gusi bersuara:

* Cara artikulasinya adalah geseran sibilan, iaitu dihasilkan dengan menghalakan aliran udara melalui alur di antara lidah dan deaerah artikulasi ke hujung tajam gigi, menimbulkan gelora yang kuat.
* Daerah artikulasinya adalah lelangit-gusi, iaitu belakang gusi melengkung (separa dipalatalkan), dalam erti kata lain disebut dengan daun lidah di belakang batas gusi, dan bahagian hadapan lidah dilengkungkan ke arah lelangit.
* Jenis pembunyiannya adalah bersuara, iaitu pita vokal bergelar ketika penyebutan.
* Ini ialah satu konsonan lisan, iaitu udara dibenarkan keluar melalui mulut.
* Ini ialah satu konsonan tengah, iaitu dihasilkan dengan membenarkan arus udara mengalir melalui tengah lidah dan bukan sisinya.
* Mekanisme arus udaranya adalah egresif pulmonik, iaitu disebut dengan menolak udara keluar dari paru-paru melalui saluran vokal, dan bukannya dari glotis atau mulut.
# Sosialisme Ricardo

**Sosialisme Ricardo** ialah cabang aliran fikiran ekonomi sosialis yang berdasarkan karya ahli ekonomi, David Ricardo. Para sosialis Ricardo menyimpulkan bahawa pasaran bebas ialah jalan ke sosialisme dan sewa, untung, dan faedah bukannya hasil perkembangan semula jadi pasaran bebas. Kepercayaan utama sosialisme Ricardo adalah bahawa semua nilai pertukaran diwujudkan daripada kerja, dan kerja itu berhak untuk menerima segala yang dihasilkannya.

## Ekonomi

Sosialisme Ricardo berdasarkan alasan-alasan yang dikemukakan oleh Ricardo bahawa nilai keseimbangan sesuatu komoditi adalah lebih kurang sama dengan harga pengeluar apabila komoditi itu mempunyai penawaran anjal dan harga pengeluar itu sama dengan kerja terkandung. Untung, faedah, dan sewa ialah potongan daripada nilai pertukaran tersebut. Ini dapat disimpulkan daripada aksiom Ricardo dan Adam Smith bahawa kerja berhak untuk menerima segala yang dihasilkannya.

## Pemikir sosialis Ricardo

* Thomas Hodgskin
* Charles Hall
* John Francis Bray
* John Gray

## Lihat juga

* David Ricardo
* Kesalingan
* Sosialisme pasaran
* Teori nilai buruh

## Rujukan

* New School:Utopians and Socialists Diarkibkan 2015-07-12 di Wayback Machine